கேள்வி: தேசிய நெல் தினம் பற்றி விளக்கவும்.
பதில்: தேசிய நெல் தினம் (''National Paddy Day''; ) என்பது நேபாளம் ஆண்டுதோறும் கொண்டாடப்படும் ஒரு திருவிழாவாகும். இது நெல் நடவு பருவத்தின் தொடக்கத்தைக் குறிக்கிறது. இது ஒவ்வொரு ஆண்டும் ஆஷாத் மாதம் 15ஆம் தேதி (சூன் 29) கொண்டாடப்படுகிறது. இந்த விழாவுக்கு ரோபைன் திவாசு, தன் திவாசு, ஆசாத் பாண்ட்ரா என்றும் பெயரிடப்பட்டுள்ளது. விவசாயிகள் அரிசி, பயறு, காய்கறிகள் போன்ற பொருட்களை நடவு செய்து இது கொண்டாடப்படுகிறது. இத்திருவிழா வழக்கமாக மக்கள் தங்கள் கிராமத்தில் அணிவகுத்துச் சென்று நெல் வயல்களுக்குள் நுழைவதோடு தொடங்குகிறது. மக்கள் நேபாளப் பாரம்பரிய உடைகளை அணிவார்கள். ''இணைய கபரின்'' கூற்றுப்படி, "குறிப்பிட்ட பொறுப்புகள் ஆண்களுக்கும் பெண்களுக்கும் இடையில் பகிர்ந்து கொள்ளப்படுகின்றன. ஆண்கள் வயலை உழுது, வடிகால் தண்ணீரை ஏற்பாடு செய்து, வயல்களைச் சமன் செய்து, தோட்டத்திற்கு மெல்லிய சேறு குழம்பு தயாரிக்கிறார்கள்". மக்கள் ஒருவருக்கொருவர் தண்ணீரைத் தூவி, சேற்றில் விளையாடுகிறார்கள், நெல் நாற்றுகளை நடுகிறார்கள், பாரம்பரிய உணவான தயிர் அவல் தயாரித்த உணவைச் சாப்பிடுகிறார்கள், நாட்டுப்புறப் பாடல்களைப் பாடுகிறார்கள். சில சமூகங்கள் தொடர்புடைய கலாச்சார நிகழ்ச்சிகளும் நடைபெறுகின்றன. நேபாளத்திற்கு வருகை தரும் சுற்றுலாப் பயணிகளிடையேயும் இந்த விழா பிரபலமாக உள்ளது. எனவே இந்த விழா வேளாண் சுற்றுலாவின் ஒரு பகுதியாகவும் அமைகிறது.
கேள்வி: தேசிய நெல் தினம் - வரலாறும் முக்கியத்துவம் குறித்து விரிவாக சொல்லுங்கள்.
பதில்: கலாச்சார விதிமுறைப்படி, 15 ஆஷாத் அந்த "ஆண்டுக்கான நெல் நடவு தொடங்குவதற்கு உகந்த நாளாகக் கருதப்படுகிறது". இந்தத் தேதி பருவப் பெயர்ச்சிக் காற்று காலத்தில் வருகிறது. இது நெல் நடவு செய்வதற்கு உகந்த நேரமாகும். திசம்பர் 14, 2004 அன்று, நேபாள அரசு ஆஷாத் 15 ஆம் தேதியைத் தேசிய நெல் தினமாக அதிகாரப்பூர்வமாக அறிவித்தது. "தன்னிறைவு மற்றும் செழிப்புக்காக நெல் உற்பத்தியை அதிகரிக்கவும்" என்ற கருப்பொருளின் கீழ் இந்தக் கொண்டாட்டம் நடைபெறுகிறது. கர்னாலி மாகாண சட்டமன்றம், சூம்லா மாவட்டம் தவிர, கர்ணாலி பிரதேசம் ஆஷாத் 15-ஐ பொது விடுமுறையாக அறிவித்துள்ளது. ஜும்லாவில் நெல் நடவு மார்ச் 25 அன்று தொடங்குகிறது. நேபாளாத்தின் பொருளாதாரம் அரிசி சுமார் 7 சதவீதப் பங்களிப்பை வழங்குகிறது. 2018ஆம் ஆண்டில், நேபாளம் சுமார் ரூ.25 பில்லியன் பில்லியன் மதிப்புள்ள அரிசி இறக்குமதி செய்வதாக மதிப்பிடப்பட்டுள்ளது.
கேள்வி: தேசிய நெல் தினம் - உணவுகள் பற்றி விளக்கவும்.
பதில்: படிமம்:Food_on_National_paddy_day_in_Nepal.jpg, பழம் கலந்த உணவு]] தேசிய நெல் தினத்தன்று பாரம்பரியமாகத் தயிர் மற்றும் அவல் உட்கொள்ளப்படுகிறது. இதனுடன் தயிரும் பரிமாறப்படுகிறது.
கேள்வி: தேசிய நெல் தினம் - முக்கிய முன்னேற்றங்கள் பற்றி விளக்கவும்.
பதில்: 2020-ஆம் ஆண்டு ''தி ஹிமாலயன் டைம்ஸ்'' நடத்திய ஒரு கணக்கெடுப்பில், நேபாளத்தின் பல தொலைதூரப் பகுதிகளில், குழந்தைகள் இந்த விழாவைப் பற்றி அறிந்திருக்கவில்லை என்று தெரிவிக்கப்பட்டுள்ளது. 2020-ஆம் ஆண்டில், கோவிட்-19 பெருந்தொற்று, வெட்டுக்கிளி தொல்லை குறித்த பயம் காரணமாகத் திருவிழா கொண்டாட்டம் பழகிவிட்டதாகத் தெரிவிக்கப்பட்டது.